
O Addiko Bank d.d.

Addiko je specijalistička banka za građane te mala i srednja poduzeća, fokusirana na brzo i jednostavno kreditiranje i moderne usluge plaćanja. 

Addiko Bank d.d. je u vlasništvu Addiko Bank AG i dio je međunarodne bankarske grupacije prisutne u pet zemalja. Addiko Bank AG izlistana je na Bečkoj burzi od 2019. godine. 

Addiko teži pozicioniranju kao banka koja razvija inovativna, digitalna bankarska rješenja. Spremna je podijeliti svoja znanja sa zajednicom te podržati projekte kojima se poboljšava digitalna i financijska pismenost, posebno među mladima koji se tek spremaju za upravljanje osobnim financijama ili kreću u poduzetništvo. 
	
	Money Talk Index novi je alat koji mjeri koliko je Hrvatska glasna o novcu 
Koliko je Hrvatska glasna kad se priča o novcu pokazuje alat koji mjeri učestalost spominjanja pojma „novac“ u hrvatskom digitalnom prostoru. Pod nazivom Money Talk Index, ova inovativna platforma Addiko banke, osmišljena u suradnji s tvrtkom Determ, u realnom vremenu prati i pokazuje koliko i na koji način se u Hrvatskoj raspravlja o financijama. Dio je višegodišnje društveno-odgovorne inicijative Addiko banke „Glasno o novcu“ kojom se nastoji razbiti tabu novca u društvu i potaknuti građane na otvorene razgovore o financijama.
„Money Talk Index dio je naših kontinuiranih nastojanja da osnažimo društvo i građane da samouvjereno i informirano pričaju o novcu s bližnjima te tako donose kvalitetnije financijske odluke. Addiko banka se, naime, obvezala kako će do 2028., svojim naporima u javnom prostoru, povećati postotak hrvatskih građana koji otvoreno razgovaraju o novcu s 36 % na 56 %. To je promjena koju želimo potaknuti drugačijim pristupom financijskoj pismenosti, a Money Talk Index je upravo jedno od naših inovativnih rješenja” objasnio je Mario Žižek, predsjednik Uprave Addiko Bank d.d.
Money Talk Index prikazuje koliko je puta, i na kojim online platformama, novac spomenut u posljednja 24 sata. Uz to, uspoređuje govorimo li trenutačno o novcu više ili manje nego u proteklom periodu. Na ovaj se način mogu pratiti trendovi, generalna važnost teme novca kroz vrijeme te, posredno, bilo nacije. 
„Podaci se prikupljaju automatiziranim 24/7 praćenjem pojma „novac“ u svim relevantnim medijskim izvorima i na društvenim mrežama, pri čemu softver kontinuirano skenira preko 100 milijuna online izvora uključujući news portale, blogove, forume i komentare. Pretraga je ograničena na lokaciju Hrvatska, a sustav u stvarnom vremenu prikuplja te automatski analizira sentiment i doseg objava, omogućavajući trenutačni uvid u trendove i rasprave vezane uz temu novca u hrvatskom digitalnom prostoru” objasnio je Antun Tomašević, Chief Product Officer u Determu.
Posebno je, kulturološki, zanimljivo praćenje sentimenta online teme novca, odnosno, spominju li se financije u pozitivnom, negativnom ili neutralnom kontekstu u proteklih mjesec dana. Iako razgovori o financijama doprinose informiranijoj financijskog odluci i time boljoj kvaliteti života, još uvijek se u svakodnevici ta tema češće pojavljuje u negativnom tonu. 
Nakon prve godine inicijative „Glasno o novcu“, broj građana koji redovito razgovara o novcu s bliskim osobama porastao je s 36 % na 41 %, pokazalo je istraživanje provedeno krajem 2025. godine. Čak 65 % ispitanika smatralo je kako bi donosili bolje financijske odluke kada bi o novcu razgovarali češće (2024. – 61 %). Ovakav pomak pokazuje da se odnos prema novcu postupno mijenja iz teme koju se izbjegava u temu o kojoj se može razgovarati. Addiko banka nastavit će svojim aktivnostima poticati na otvoren razgovor o novcu, bez tabua.
Money Talk Index dostupan je na web stranici Addiko banke, a više o inicijativi „Glasno o novcu“ možete pronaći na mrežnoj stranici  🔗 Glasno o novcu.

